text: Rhode Island, el més petit dels 5050 estats, un President
  Rhode Island, el més petit dels 50
  Isma Monfort | julio 16, 2012	L"skyline' de la ciutat de Providence, Rhode Island
  New Haven, Connecticut .- L'estat de Rhode Island és tant petit com tan sols una desena part de la superfície de Catalunya. Una població de més d'un milió d'habitants, però, el fan un dels més densament poblats amb la gran majoria de residents concentrats al voltant de la principal ciutat i capital de l'estat, Providence. De fet, la influència de la ciutat arriba més enllà dels límits fronterers de l'estat, cosa que fa que la població total del que se'n considera l'àrea metropolitana arribi a superar en nombre la població total de l'estat. Però tot i les reduïdes dimensions, un es pot passar visitant Rhode Island una setmana sencera i encara més. L'important nucli turístic de Newport, així com d'altres destinacions situades en petites illes, ofereixen oportunitats per als visitants més enllà de la capital. En el meu cas però, un parell de dies van ser suficients per recórrer el territori del que es coneix com 'l'estat de l'oceà'.
  Wikipedia Facts: RHODE ISLAND
  -Resultats 2008: Obama/Biden: 62,95% – McCain/Palin: 35,11%
  -El 50è estat en superfície: 3.140 Km2 (0,10 "Catalunyes")
  -El 43è estat en població: 1.052.567 habitants a 2010 (0,14 "Catalunyes")
  -El 2n estat en densitat de població: 390,78 habitants per Km2 (Catalunya: 233 h/Km2)
  -Una pel·lícula: There's Something About Mary – Dumb and Dumber – Family Guy
  -Tòpic: L'estat del oceà – El petit "Rhody"
  La ciutat de Providence, l"skyline' de la qual serveix de fons paisatgístic a la popular sèrie d'animació 'Family Guy', em va servir com a base per organitzar els dos dies. El primer per a visitar la ciutat en si, i el segon per Newport i les zones de costa del sud. Aparcar, gratis, a la densa capital de l'estat no és gaire fàcil, però les dimensions del 'downtown' permeten poder deixar el cotxe a la zona de l'agradable campus de la universitat de Brown i acostar-s'hi a peu. Això sí, cal estar preparat per als costeruts carrers fins la petita badia que sembla dividir el centre de la ciutat en dos, però que permet espais d'esbarjo als parcs del seu voltant. Les zones turístiques del sud de l'estat, amb la població de Newport com a referent, tampoc s'escapen de les aglomeracions (especialment els mesos d'estiu). Aquí s'hi troba la major concentració d'edificis de l'època colonial americana (amb grans mansions obertes avui en dia al públic), així com una gran activitat marítima amb centenars d'embarcacions recreatives que hi fan port. El president John Fitzgerald Kennedy va contribuir també a la fama de l'indret ja que no només s'hi va casar al 1953 amb Jacqueline Bouvier, sinó que també és on va passar part dels estius durant la seva presidència.
  Un dels molts velers, aquest carregat de turistes, de Newport, Rhode Island
  Els qui no estan precisament de vacances, són les campanyes dels qui s'hauran d'enfrontar per a la presidència a les eleccions novembre. En els últims dies, l'aparició al diari 'The Boston Globe' d'uns documents que provarien que Mitt Romney no va abandonar del tot al 1999 (tal i com va afirmar) la direcció de la companya d'inversions 'Bain Capiral', han provocat els atacs d'Obama i la seva campanya. En els anys posteriors a la suposada marxa de Romney per a dirigir els Jocs Olímpics d'hivern de Salt Lake City de 2002, la companyia va fer alguns moviments que van acabar exportant llocs de treball fora dels EUA. Aquest fet, de confirmar-se que les operacions es van dur a terme sota la direcció de Romney, podria perjudicar seriosament la imatge del candidat republicà com a 'expert creador de llocs de treball'. Com a resposta, Romney va concedir divendres passat una sèrie d'entrevistes en les que va negar la veracitat de les afirmacions d'Obama, però en les que no va ser capaç de esvair tots els dubtes generats. En tot cas, a hores d'ara, ja sembla segur afirmar que estem davant d'una de les campanyes més negatives de la història, en la que els candidats centren els esforços, enlloc de parlar d'idees i propostes, en desacreditar l'adversari
  CategoriasEntrades al BlogTagsBain Capital |Barack Obama |Brown |Downtown |Family Guy |Jacqueline Bouvier |Jocs Olímpics |John Fitzgerald Kennedy |Mitt Romney |Newport |Providence |Rhode Island |Salt Lake City |Skyline |Turisme |Velers	Comentarios 2	Deja un comentario
  RPor dice: julio 17, 2012 en 7:29 am Ese Romney es un caradura de cuidado.Se basa todo en su potencial económico y encima, se sabe de buena tinta su desalojo de potencial trabajo americano,para ganar unos dolares de mas alojándolo en otros paises. No tiene la conciencia demasiado limpia y lo destacado por el Boston Globe da fe de ello. Vaya pájaro ,como muchos que abundan por desgracia en USA(bueno y en Europa también).Otro depredador mas.
  Responder Mireia dice: julio 17, 2012 en 8:19 am Un post molt detallat; gairebé m'ha semblat que estava passejant per la capital i trobant-me a la badia i pels carrers que fan pujada.
  Sobre la campanya, si el descrèdit d'uns i altres segueix, sembla que cada cop més es perd l'essència de la política, que no és acabar amb l'adversari a força de deixar-lo fora de joc, sinó guanyant-se l'electorat amb bons arguments. Sembla que la classe política -salvant molt les diferències- s'oblida de la seva feina als dos costats de l'oceà!